ຝ່າຍນະໂຍບາຍຄະນະອຳນວຍການໃຫຍ່
ສະຖານທີ່
ຝ່າຍບໍລິຫານມີສຳນັກງານຕັ້ງຢູ່ຊັ້ນ 8 ຕຶກສຳນັກງານໃຫຍ່ລັດວິສາຫະກິດໄຟຟ້າລາວ ຖະໜົນ ມິດຕະພາບ ລາວ-ໄທ, ຕູ້ ປ.ນ 309, ບ້ານ ທົ່ງກາງ. ເມືອງ ສີສັດຕະນາກ. ນະຄອນຫລວງວຽງຈັນ. ສປປ ລາວ.
ພາລະບົດບາດ ຝ່າຍນະໂຍບາຍຄະນະອຳນວຍການໃຫຍ່
ຝ່າຍນະໂຍບາຍຄະນະອຳນວຍການໃຫຍ່ ມີພາລະບົດບາດຫລັກໃນການຊ່ວຍຄະນະຜູ້ອຳນວຍການໃຫຍ່ໃນ ວຽກງານດັ່ງລຸ່ມນີ້:
- ວິເຄາະ ແລະ ຄົ້ນຄວ້າບັນດາເອກະສານຕ່າງໆ ທີ່ກ່ຽວຂ້ອງກັບການດຳເນີນທຸລະກິດຂອງ ລັດວິສາຫະກິດໄຟຟ້າລາວຕາມການ ຊີ້ນຳ.
- ສັງລວມຂໍ້ມູນ ສຳລັບການເຜີຍແຜ່ພາຍໃນ ແລະ ພາຍນອກ ໃຫ້ເໝາະສົມ.
- ຄົ້ນຄວ້າປັບປຸງການດຳເນີນທຸລະກິດ ຂອງລັດວິສາຫະກິດໄຟຟ້າລາວ.
- ພົວພັນພາຍໃນລັດວິສາຫະກິດໄຟຟ້າລາວ:
- ພົວພັນ ແລະ ປະສານງານກັບພາກສ່ວນກ່ຽວຂ້ອງ ພາຍໃນລັດວິສາຫະກິດໄຟຟ້າລາວ.
- ຕິດຕາມຄວາມຄືບໜ້າວຽກມອບໝາຍຂອງ ຄະນະອຳນວຍການໃຫຍ່ ກັບພາກສ່ວນທີ່ກ່ຽວຂ້ອງ ແລະ ລາຍງານໃຫ້ຄະນະອຳນວຍການໃຫຍ່ໄດ້ຮັບ ຊາບ ແລະ ໃຫ້ທິດຊີ້ນຳ.
- ເປັນກອງເລຂາໃຫ້ຄະນະອຳນວຍການໃຫຍ່, ສະພາອຳນວຍການ ແລະ ສະພາຜູ້ຖືຮຸ້ນຟຟລ.
- ເປັນກອງເລຂາຊ່ວຍວຽກຄະນະອຳນວຍການໃຫຍ່ໃນ ວຽກງານສະພາຜູ້ຖືຮຸ້ນຂອງບັນດາບໍລິສັດທີ່ລັດວິສາຫະກິດໄຟຟ້າລາວໄດ້ຮ່ວມຮຸ້ນ.
- ຄຸ້ມຄອງ ແລະ ພັດທະນາລະບົບເອກະສານ ໃຫ້ມີປະສິດທິພາບ ແລະ ທັນກັບສະພາບການ.
- ພົວພັນພາຍໃນປະເທດ ແລະ ຕ່າງປະເທດ:
- ປະສານງານ ແລະ ພົວພັນກັບບັນດາພາກສ່ວນທີ່ກ່ຽວຂ້ອງພາຍນອກພາຍໃນປະເທດ.
- ປະສານງານ ແລະ ພົວພັນກັບບັນດາບໍລິສັດ, ອົງກອນ ພາຍໃນພາກພື້ນ ແລະ ສາກົນ.
- ຕິດຕາມຄວາມຄືບໜ້າຂອງວຽກງານຮ່ວມມືຕ່າງປະເທດຂອງລັດວິສາຫະກິດໄຟຟ້າລາວ ແລະ ລາຍງານໃຫ້ຄະນະອຳນວຍການໃຫຍ່ຮັບຊາບ ແລະ ໃຫ້ທິດຊີ້ນຳ.
- ຕິດຕາມ ແລະ ວິເຄາະສະພາບການພັດທະນາເສດຖະກິດ-ສັງຄົມ ຂອງປະເທດ, ພາກພື້ນ ແລະ ສາກົນ ໂດຍສະເພາະທີ່ກ່ຽວຂ້ອງກັບຂະແໜງພະລັງງານໄຟຟ້າ.